André Simon (5. tammikuuta 1920 Pariisi, Ranska – 11. heinäkuuta 2012 Evian-les-Bains) oli ranskalainen Formula 1 -kuljettaja. Hän osallistui 12 F1-osakilpailuun kausilla 1951–1952 ja 1955–1957. Hän oli parhaimmillaan kuudes vuosien 1951 ja 1952 Italian GP -osakilpailuissa, mutta ei saavuttanut pisteitä, koska sen ajan säännöillä pisteitä saivat vain viisi nopeinta kuljettajaa ja nopeimman kierroksen ajanut. Aika-ajoissa Simon oli parhaimmillaan neljäs Sveitsin GP:ssä 1952.